**
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60453

**Ηλεκτρον. δ/νση :** kos\_mayor\_press@kos.gr

 Κως, 13-11-2024

 **ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

Δυνατότητα ρύθμισης οφειλών προς το Δήμο Κω, μέχρι 60 ισόποσες δόσεις, κατ΄ελάχιστο πενήντα (50) ευρώ μηνιαίως, για οφειλές που βεβαιώθηκαν έως 31 Οκτωβρίου 2024, έχουν φυσικά και νομικά πρόσωπα, εφόσον καταθέσουν σχετική αίτηση μέχρι τις 31 Ιανουαρίου 2025, σύμφωνα με το Ν.5143/2024.

**Η ρύθμιση αφορά σε:**

1. Κάθε είδους **οφειλές από** **φυσικά πρόσωπα τα οποία πληρούν τα κριτήρια του ευάλωτου οφειλέτη**, οι οποίες μπορούν να ρυθμίζονται και να καταβάλλονται με απαλλαγή από προσαυξήσεις, τόκους εκπρόθεσμης καταβολής και πρόστιμα, ως εξής:

α) αν εξοφληθούν εφάπαξ, με απαλλαγή κατά ποσοστό ενενήντα πέντε τοις εκατό (95%),

β) αν εξοφληθούν σε δύο (2) έως έξι (6) δόσεις, με απαλλαγή κατά ποσοστό ογδόντα πέντε τοις εκατό (85%),

γ) αν εξοφληθούν σε επτά (7) έως δώδεκα (12) δόσεις, με απαλλαγή κατά ποσοστό ογδόντα τοις εκατό (80%),

δ) αν εξοφληθούν σε δεκατρείς (13) έως εξήντα (60) δόσεις, με απαλλαγή κατά ποσοστό εβδομήντα πέντε τοις εκατό (75%).

2. Κάθε είδους **οφειλές από φυσικά πρόσωπα τα οποία δεν ανήκουν στην κατηγορία του ευάλωτου οφειλέτη καθώς και από νομικά πρόσωπα**, οι οποίες μπορούν να ρυθμίζονται και να εξοφλούνται σε έως εξήντα (60) δόσεις.

3. Στην προαναφερόμενη ρύθμιση μπορεί, επίσης, να υπάγονται και οφειλές που κατά την ημερομηνία υποβολής της αίτησης:

α) τελούν σε αναστολή, διοικητική ή εκ του νόμου,

β) έχουν υπαχθεί σε προηγούμενη ρύθμιση ή διευκόλυνση τμηματικής καταβολής,

γ) δεν έχουν βεβαιωθεί, επειδή εκκρεμεί για αυτές δικαστική αμφισβήτηση σε οποιονδήποτε βαθμό.

Οι ενδιαφερόμενοι να υπαχθούν στη ρύθμιση μπορούν να απευθύνονται στην Ταμειακή Υπηρεσία Δήμου Κω (Δημαρχείο, Ακτή Κουντουριώτου 7) και για πληροφορίες, στον κ.Πατάκο Πέτρο, με στοιχεία επικοινωνίας 2242360459 & 2242360460, email: p.patakos@kos.gr.

Γραφείο Τύπου